Un copil de doi ani, aflat la o stână din Dolj, a murit după ce a băut o substanţă toxică
Un copil de doi ani aflat la o stână din judeţul Dolj a murit după ce a băut o substanţă toxică, transmite News.ro.
Reprezentanţii Inspectoratului de Poliţie al Judeţului Dolj au anunţat că poliţiştii au fost sesizaţi luni seara, de o femeie din comuna Poiana Mare, cu privire la faptul că un minor ar fi băut o substanţă toxică şi nu mai respiră.
"La faţa locului s-au deplasat de urgenţă poliţiştii care au constatat faptul că, minorul în vârstă de doi ani, în timp ce se afla la o stână de ovine, din extravilanul comunei, ar fi băut o substanţă toxică ce se afla depozitată într-o anexă gospodărească, acesta pierzându-şi cunoştinţa.La faţa locului s-a deplasat şi un echipaj medical, minorului fiindu-i acordat primul ajutor, însă, din nefericire, acesta a decedat", au precizat poliţiştii.
Ei au deschis un dosar penal pentru ucidere din culpă şi continuă cercetările pentru a stabili împrejurările exacte în care a avut loc evenimentul.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank